ടെമ്ബോ ട്രാവലറുകളുടെ ഉടമ ജീവിക്കാന്തെരുവില് ലോട്ടറി വില്ക്കുന്നു കോവിഡ് തകര്ത്തെറിഞ്ഞ ജീവിതങ്ങളില് ഒന്നാണ് ചാവക്കാട് മണത്തലയില് ദേശീയപാതയോരത്ത് ലോട്ടറി വില്ക്കുന്ന തിരുവത്ര മല്ലിശ്ശേരി മുരളിയുടേത്. നിരവധി ടെമ്ബോ ട്രാവലര് വാനുകള് സ്വന്തമായുള്ള മുതലാളിയായ മുരളി ഇപ്പോള് ജീവിക്കാന് തെരുവില് ലോട്ടറി വില്ക്കുകയാണ്. കോവിഡിനെത്തുടര്ന്ന് വണ്ടികള്ക്ക് ഓട്ടമില്ലാതായതോടെയാണ് മുരളിയുടെ ജീവിതവണ്ടിയുടെ യാത്രയും ട്രാഫിക്കില് കുടുങ്ങിയത്. സ്കൂള്കുട്ടികള്ക്കായുള്ള പതിവ് ഓട്ടവും കല്യാണം ഉള്പ്പെടെയുള്ള പരിപാടികളുടെ ഓട്ടവുമാണ് കിട്ടിയിരുന്നത്. ഇത്തരം ആവശ്യങ്ങളുടെ ഓട്ടം ഇപ്പോഴില്ലാത്തതിനാല് ഒരുവര്ഷത്തിലേറെയായി രണ്ട് വണ്ടികളും ഷെഡ്ഡില് കയറ്റിയിട്ടിരിക്കുകയാണ്. മറ്റൊരു ജോലിയും അറിയാത്തതിനാല് കോവിഡിന്റെ തുടക്കത്തില് കുറച്ചുനാള് പെയിന്റിങ് തൊഴിലാളികള്ക്കൊപ്പം സഹായിയായി പോയി. സ്ഥിരമായ ജോലി ആ മേഖലയിലും ഇല്ലാതായതോടെ ജീവിതം വഴിമുട്ടി. അതോടെയാണ് ലോട്ടറിവില്പനയിലേക്ക് കടന്നത്. വണ്ടികളിലൊന്ന് കഴിഞ്ഞ ദിവസം പൊളിക്കാന് കൊടുത്തു. വണ്ടിയുടെ ഇന്ഷുറന്സും റോഡ് ടാക്സുമൊക്കെ അടച്ച് അറ്റകുറ്റപ്പണി നടത്തി ടെസ്റ്റും പൂര്ത്തിയാക്കി ഫിറ്റ്നസ് നേടി റോഡില് ഓടുന്ന നിലയിലാക്കാന് രണ്ടുലക്ഷം രൂപയെങ്കിലും വേണം. ഇത്രയും ചെലവാക്കി ഫിറ്റ്നസ് നേടിയാലും വീണ്ടും ഷെഡ്ഡില് ഇടേണ്ടിവരുമെന്നു കരുതിയതുകൊണ്ടാണ് പെര്മിറ്റ് കാലാവധി അഞ്ചുവര്ഷം ബാക്കിയിരിക്കെ മനസ്സില്ലാമനസ്സോടെ ടെമ്ബൊ പൊളിച്ചുവില്ക്കാന് തയ്യാറായതെന്ന് മുരളി പറഞ്ഞു. അവശേഷിക്കുന്ന വണ്ടിയുടെ ഇന്ഷുറന്സ്, റോഡ് ടാക്സ് എന്നിവയുടെ അടവിനും ടെസ്റ്റിനുമായി ഒന്നരലക്ഷം രൂപ വേണം. എല്ലാം പഴയനിലയിലായാല് എങ്ങനെയെങ്കിലും അത്രയും തുക ചെലവിട്ട് വണ്ടിയുമായി വീണ്ടും ഓട്ടം തുടങ്ങാമല്ലോയെന്ന പ്രതീക്ഷയിലാണ് മുരളി. അതുവരെ ഭാര്യയും അമ്മയും ബി.ടെക്., പ്ലസ്ടു വിദ്യാര്ഥികളായ രണ്ട് മക്കളുമടങ്ങുന്ന കുടുംബത്തെ പോറ്റാതിരിക്കാനാവില്ലല്ലോയെന്ന് മുരളി ചോദിക്കുന്നു. അതിനായി തിരഞ്ഞെടുത്ത വഴിയാണ് ലോട്ടറിക്കച്ചവടം. The post ടെമ്ബോ ട്രാവലറുകളുടെ ഉടമ ജീവിക്കാന്തെരുവില് ലോട്ടറി വില്ക്കുന്നു first appeared on MalayalamExpressOnline.